text: Låse og nabohjælp skræmmer tyveknægte væk
  14 april 2013 kl. 12.59
  Et koncept, der skal mindske kriminaliteten i 140 villaer i Hedensted og Vejle, er så godt, at det nu er indstillet til Den Kriminalpræventive Pris 2013.
  På tirsdag uddeler justitsministeren Den Kriminalpræventive Pris. 
  Den går til et projekt, som har gjort noget særligt for at forbygge kriminalitet.
  Af de tre nominerede er en gruppe naboer fra Bredballe. Her har de taget skridtet videre end at kigge over hækken, mens naboen er væk.
  Ved at sætte fokus på Nabohjælp, ekstra sikring af huset, og gåture i villakvarteret, som afslører, hvor tyven kan slippe uset afsted, har tre villakvarterer i henholdsvis Hedensted og Vejle de seneste 2 år arbejdet på at holde indbrudstyvene væk.
  Arbejdet blev sat i gang, fordi antallet af indbrud i private hjem i Sydøstjyllands Politikreds var stigende.
  Den tendens ser nu ud til at være stoppet i de tre villakvarter, og derfor er projektet indstillet til at få Den Kriminalpræventive Pris.
  På landsplan er der yderligere 2 projekter, der er indstillet.
  Bliver det Hedensted- Vejle koncepter der løber med prisen, skal ideen udbredes til resten af landet.
  Her er et par gode råd:
  Se på dit hus med en tyvs øjne.
  Sørg for, at der kun er en indgang og udgang til haven.
  Sørg for at låsene er af bedste kvalitet.
  Hjælp din nabo og få ham til at hjælpe dig.
  Se mere på TV SYD i aften kl. 19.30.
  